
Doložka vybraných vplyvov
	1. Základné údaje

	Názov materiálu

	Návrh opatrenia Ministerstva zdravotníctva Slovenskej republiky, ktorým sa mení a dopĺňa opatrenie Ministerstva zdravotníctva Slovenskej republiky č. 07045/2003 z 30. decembra 2003, ktorým sa ustanovuje rozsah regulácie cien v oblasti zdravotníctva v znení neskorších predpisov

	Predkladateľ (a spolupredkladateľ)

	Ministerstvo zdravotníctva Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Návrhom opatrenia sa netransponujú právne predpisy EÚ.

	Termín začiatku a ukončenia PPK
	október 2026

	Predpokladaný termín predloženia na pripomienkové konanie
	november 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Na základe ustanovenia minimálnej mzdy podľa zákona č. 663/2007 Z. z. o minimálnej mzde v znení neskorších predpisov v nadväznosti na zákon č. 311/2001 Z. z. Zákonník práce v znení neskorších predpisov a na základe ustanovení o odmeňovaní niektorých zdravotníckych pracovníkov (§ 80a až 80b) podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, dochádza od 1. januára 2027 k úprave minimálnych mzdových nárokov zamestnanca a k úprave základnej zložky mzdy zdravotníckeho pracovníka, čo má vplyv na zvýšenie osobných nákladov u 
a) poskytovateľov zdravotnej starostlivosti, ktorí majú povolenie na prevádzkovanie ambulancie záchrannej zdravotnej služby, 
b) poskytovateľov zdravotnej starostlivosti, ktorí majú povolenie na prevádzkovanie hospicu, 
c)	poskytovateľov zdravotnej starostlivosti, ktorí majú povolenie na prevádzkovanie mobilného hospicu, 
d)	poskytovateľov zdravotnej starostlivosti, ktorí majú povolenie na prevádzkovanie domu ošetrovateľskej starostlivosti,
e)	poskytovateľov zdravotnej starostlivosti, ktorí majú povolenie na prevádzkovanie agentúry domácej ošetrovateľskej starostlivosti,
f)	poskytovateľov zdravotnej starostlivosti, ktorí majú povolenie na prevádzkovanie agentúry domácej ošetrovateľskej starostlivosti a poskytujú výkon „Sledovanie a kontrolovanie klinického stavu osoby s trvalou potrebou umelej pľúcnej ventilácie“,
g)	poskytovateľov zdravotnej starostlivosti, ktorí majú povolenie na prevádzkovanie všeobecnej nemocnice alebo špecializovanej nemocnice, ktorá má urgentný príjem 1. typu, alebo urgentný príjem 2. typu pre deti alebo pre dospelých, 
h)	zariadení sociálnych služieb a zariadení sociálnoprávnej ochrany detí a sociálnej kurately (ďalej len „zariadenie sociálnej pomoci“) podľa § 22 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 185/2014 Z. z. a podľa § 45 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení zákona č. 466/2008 Z. z. (Zariadenie pre seniorov § 35, Zariadenie opatrovateľskej služby § 36, Domov sociálnych služieb § 38, Špecializované zariadenie § 39, Centrum pre deti a rodiny § 45 a Útulok), ktoré má uzatvorenú zmluvu so zdravotnou poisťovňou na poskytovanie ošetrovateľskej starostlivosti a
i)	zariadení poskytujúcich transfuziologické služby.
Ide o subjekty, ktoré poskytujú zdravotnú alebo ošetrovateľskú starostlivosť prevažne v nepretržitej prevádzke. Uvedené zmeny budú mať priamy dopad na zvýšenie ekonomicky oprávnených nákladov týchto subjektov, pričom tieto nie sú zohľadnené v súčasnosti platnej regulovanej cene pre tieto subjekty.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom navrhovanej zmeny regulácie cien prílohy č. 4 opatrenia je úprava regulovaných cien v segmente záchrannej zdravotnej služby, v segmente urgentných príjmov, v segmente hospicov, mobilných hospicov, domov ošetrovateľskej starostlivosti, agentúr domácej ošetrovateľskej starostlivosti a u zariadení sociálnych služieb a zariadení sociálnoprávnej ochrany detí a sociálnej kurately (ďalej len „zariadenie sociálnej pomoci“) v nadväznosti na zvýšené vstupné ekonomicky oprávnené náklady poskytovateľov zdravotnej starostlivosti, ktorí majú povolenie na prevádzkovanie ambulancie záchrannej zdravotnej služby, poskytovateľov zdravotnej starostlivosti, ktorí majú povolenie na prevádzkovanie všeobecnej nemocnice alebo špecializovanej nemocnice, ktorá má urgentný príjem 1. typu, alebo urgentný príjem 2. typu pre deti alebo pre dospelých, poskytovateľov zdravotnej starostlivosti, ktorí majú povolenie na prevádzkovanie hospicov, mobilných hospicov, domov ošetrovateľskej starostlivosti, agentúr domácej ošetrovateľskej starostlivosti a zariadení sociálnej pomoci tak, aby mohli plniť svoju funkciu v požadovanej kvalite a na adekvátnej úrovni.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
[bookmark: _Hlk214959830]Poskytovatelia zdravotnej starostlivosti, ktorí majú povolenie/poverenie na prevádzkovanie ambulancií záchrannej zdravotnej služby (ambulancie rýchlej zdravotnej pomoci „S“, ambulancie rýchlej zdravotnej pomoci, ambulanciou rýchlej lekárskej pomoci v stretávacom režime "RV“, ambulancie rýchlej lekárskej pomoci, ambulancie rýchlej lekárskej pomoci s vybavením mobilnej intenzívnej jednotky, ambulancie vrtuľníkovej záchrannej zdravotnej služby, ambulancie špecializovanej rýchlej zdravotnej pomoci, ambulancie rýchlej lekárskej a zdravotnej pomoci a ambulancie špecializovanej prepravy).
Poskytovatelia zdravotnej starostlivosti, ktorí majú povolenie na prevádzkovanie všeobecnej nemocnice alebo špecializovanej nemocnice, ktorá má urgentný príjem 1. typu, alebo urgentný príjem 2. typu pre deti alebo pre dospelých, 
Poskytovatelia zdravotnej starostlivosti, ktorí majú povolenie na prevádzkovanie hospicu, mobilného hospicu, domu ošetrovateľskej starostlivosti, agentúry domácej ošetrovateľskej starostlivosti.
Zariadenia sociálnych služieb a zariadenia sociálnoprávnej ochrany detí a sociálnej kurately (ďalej len „zariadenie sociálnej pomoci“) podľa § 22 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 185/2014 Z. z. a podľa § 45 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení zákona č. 466/2008 Z. z. (Zariadenie pre seniorov § 35, Zariadenie opatrovateľskej služby § 36, Domov sociálnych služieb § 38, Špecializované zariadenie § 39, Centrum pre deti a rodiny § 45 a Útulok), ktoré má uzatvorenú zmluvu so zdravotnou poisťovňou na poskytovanie ošetrovateľskej starostlivosti.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Nie sú. 
Nulový variant: Platná úprava regulovaných cien pre vyššie uvedené subjekty si vyžaduje zmenu, nakoľko súčasné regulované ceny nepokrývajú ekonomicky oprávnené náklady u týchto subjektov z titulu zmien vyplývajúcich z legislatívy (rast minimálnej mzdy, rast priemernej mzdy). Ak by nedošlo k vydaniu nového cenového opatrenia, ktorým sa navyšujú regulované ceny pre uvedený segment, zostala by v platnosti aktuálna regulovaná cena z roku 2026.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Čiastočné preskúmanie účinnosti a účelnosti navrhovaného predpisu bude vykonávané priebežne po nadobudnutí jeho účinnosti podľa dostupnosti čiastkových údajov za segment záchranných zdravotných služieb, za segment urgentných príjmov, za segment hospicov, mobilných hospicov, domov ošetrovateľskej starostlivosti, agentúr domácej ošetrovateľskej starostlivosti a za segment zariadení sociálnej pomoci. Celkové preskúmanie účinnosti a účelnosti navrhovaného predpisu bude vykonané ku koncu roka 2028 resp. začiatkom roka 2029, kedy by malo mať ministerstvo k dispozícii komplexné údaje za segment záchranných zdravotných služieb, za segment urgentných príjmov, za segment hospicov, mobilných hospicov, domov ošetrovateľskej starostlivosti, agentúr domácej ošetrovateľskej starostlivosti a za segment zariadení sociálnej pomoci za obdobie roka 2027 od Národného centra zdravotníckych informácií, zdravotných poisťovní, Operačného strediska záchrannej zdravotnej služby Slovenskej republiky a jednotlivých poskytovateľov záchrannej zdravotnej služby (napr. informácie o najazdených km, ošetrených pacientoch, zásahoch, nákladoch, výnosoch, ...), nemocníc a zariadení sociálnej pomoci.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☐	Negatívne

	    z toho vplyvy na MSP

	☒	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).
Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.
V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Legislatívny materiál je predkladaný s negatívnymi vplyvmi na rozpočet verejnej správy a s pozitívnymi vplyvmi na podnikateľské prostredie. 

Krytie negatívneho vplyvu na rozpočet verejného zdravotného poistenia je zabezpečené zo zdrojov verejného zdravotného poistenia. Dotknutými subjektami, ktoré zabezpečia realizáciu krytia z verejného zdravotného poistenia, sú zdravotné poisťovne.

Návrh cenového opatrenia predstavuje úpravu regulovaných cien podľa zákona č. 18/1996 Z. z. o cenách v znení neskorších predpisov. 

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Ministerstvo zdravotníctva SR
Odbor poisťovníctva
Mgr. Zuzana Földesová Motajová, MSc.
riaditeľka OPOI
zuzana.foldesova@health.gov.sk
02/59373296

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Medzi hlavné východiskové zdroje predkladaného materiálu patria súvisiace platné právne predpisy (napr. Zákonník práce, zákon č. 663/2007 Z. z., zákon č. 578/2004 Z. z., zákon č. 579/2004 Z. z., zákon č. 18/1996 Z. z.), údaje zdravotných poisťovní, údaje zbierané Národným centrom zdravotníckych informácií, údaje poskytovateľov zdravotnej starostlivosti.

	13. Stanovisko Komisie na posudzovanie vybraných vplyvov z PPK č. 167/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
K doložke vybraných vplyvov
Komisia žiada predkladateľa, aby v bode 9 doložky vybraných vplyvov vyznačil okrem vplyvov na podnikateľské prostredie aj vplyvy na malé a stredné podniky (MSP), t. j. že materiál zakladá pozitívne vplyvy na MSP. 
Vyhodnotenie pripomienky:
Zapracované.

K vplyvom na rozpočet verejnej správy
V analýze vplyvov na rozpočet verejnej správy v tabuľke č. 1/A je potrebné v rokoch 2027 až 2029 matematicky upraviť súčet položiek (súčet matematicky vychádza na 33 646 928 eur) a vyplniť riadok „– vplyv na ostatné subjekty verejnej správy“ vo výdavkovej časti. 
Vyhodnotenie pripomienky:
Zapracované.

V tabuľke č. 4/A je potrebné vyplniť riadok „Bežný výdavky (600)“. 
Vyhodnotenie pripomienky:
Zapracované.

K vplyvom na podnikateľské prostredie
Komisia odporúča v Analýze vplyvov na podnikateľské prostredie doplniť do časti 3.2 Vyhodnotenie konzultácií aj v krátkosti predložené pripomienky konzultujúcich subjektov a závery z konzultácií.
Odôvodnenie: Pripomienka v zmysle metodického usmernenia k časti 3.2.
Vyhodnotenie pripomienky:
Zapracované.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





